ai4bharat/Pralekha huggingface dataset:
કૃષિ મંત્રાલય
પ્રધાનમંત્રી ફસલ બીમા યોજનાનો  તેના અમલીકરણના 7મા વર્ષમાં પ્રવેશ
PMFBY હેઠળ 36 કરોડથી વધુ ખેડૂતોની અરજીઓનો વીમો લેવામાં આવ્યો
સ્કીમ હેઠળ રૂ. 1,07,059 કરોડના દાવાની ચૂકવણી કરવામાં આવી
‘મેરી પોલિસી મેરે હાથ’ - ખેડૂતો સુધી પાક વીમા પોલિસી પહોંચાડવા માટે ઘરઆંગણે વિતરણ અભિયાન શરૂ કરવામાં આવશે
આ યોજનામાં નોંધાયેલા લગભગ 85% ખેડૂતો નાના અને સીમાંત ખેડૂતો છે
પ્રધાનમંત્રી ફસલ બીમા યોજના  એ આગામી ખરીફ 2022 સીઝન સાથે અમલીકરણના 7મા વર્ષમાં સફળતાપૂર્વક પ્રવેશ કર્યો છે, જે 18મી ફેબ્રુઆરી 2016ના રોજ મધ્યપ્રદેશના સિહોર ખાતે પ્રધાનમંત્રી શ્રી નરેન્દ્ર મોદી દ્વારા તેની શરૂઆતની જાહેરાતથી અમલીકરણના 6 વર્ષ પૂર્ણ કર્યા છે.
ભારત સરકારની મુખ્ય યોજના, PMFBYનો ઉદ્દેશ્ય કુદરતી આફતોને કારણે પાકના નુકસાન/નુકશાનનો ભોગ બનેલા ખેડૂતોને નાણાકીય સહાય પૂરી પાડવાનો છે. PMFBY હેઠળ 36 કરોડથી વધુ ખેડૂતોની અરજીઓનો વીમો લેવામાં આવ્યો છે, જેમાં 4થી ફેબ્રુઆરી, 2022 સુધીમાં યોજના હેઠળ રૂ. 1,07,059 કરોડથી વધુ દાવાઓ ચૂકવવામાં આવ્યા છે.
6 વર્ષ પહેલા શરૂ કરાયેલી આ યોજનાને 2020માં સુધારી દેવામાં આવી હતી જેથી ખેડૂતોની સ્વૈચ્છિક સહભાગિતાને સક્ષમ બનાવી શકાય. તે ખેડૂત માટે કોઈપણ ઘટનાના 72 કલાકની અંદર પાકના નુકસાનની જાણ કરવા માટે અનુકૂળ બન્યું - પાક વીમા એપ્લિકેશન, CSC કેન્દ્ર અથવા નજીકના કૃષિ અધિકારી દ્વારા, દાવો લાભ પાત્ર ખેડૂતના બેંક ખાતામાં ઇલેક્ટ્રોનિક રીતે ટ્રાન્સફર કરવામાં આવે છે.
PMFBYના નેશનલ ક્રોપ ઈન્સ્યોરન્સ પોર્ટલ , ખેડૂતોની સરળતાથી નોંધણી માટે ક્રોપ ઈન્સ્યોરન્સ મોબાઈલ એપ સાથે જમીનના રેકોર્ડનું એકીકરણ, NCIP દ્વારા ખેડૂત પ્રીમિયમનું રેમિટન્સ, સબસિડી રિલીઝ મોડ્યુલ અને NCIP દ્વારા ક્લેમ રિલીઝ મોડ્યુલ આ યોજનાની કેટલીક મુખ્ય લાક્ષણિકતાઓ છે.
તેની રાજ્ય/જિલ્લા સ્તરની ફરિયાદ સમિતિ દ્વારા, આ યોજના ખેડૂતોને તેમની ફરિયાદો પાયાના સ્તરે રજૂ કરવા સક્ષમ બનાવે છે. આમાં IEC પ્રવૃત્તિઓ જેમ કે દ્વિ-વર્ષીય બે વાર ઉજવવામાં આવતા પાક વીમા સપ્તાહ, PMFBY પાઠશાળા, સોશિયલ મીડિયા ઝુંબેશ, ટોલ-ફ્રી હેલ્પલાઈન અને ઈમેલ કમ્યુનિકેશન જેવી IEC પ્રવૃત્તિઓ દ્વારા ખેડૂતોની ફરિયાદો સ્વીકારવી અને તેનું નિરાકરણ પણ સામેલ છે.
આ યોજના સૌથી વધુ સંવેદનશીલ ખેડૂતોને નાણાકીય સહાય પૂરી પાડવામાં સક્ષમ છે, કારણ કે આ યોજનામાં નોંધાયેલા લગભગ 85% ખેડૂતો નાના અને સીમાંત ખેડૂતો છે. ભારતના નાણામંત્રી શ્રીમતી નિર્મલા સીતારમણે તેમના 2022-23ના બજેટ ભાષણ દરમિયાન કરેલ તાજેતરની જાહેરાત મુજબ પાક વીમા માટે ડ્રોનનો ઉપયોગ કરીને પાયાના સ્તરે યોજનાના સરળ અમલીકરણ માટે ટેકનોલોજીના એકીકરણને વધુ મજબૂત બનાવશે.
નોંધનીય છે કે આ યોજના તમામ અમલી રાજ્યોમાં ખેડૂતોને પાક વીમા પોલિસીઓ પહોંચાડવા માટે ઘરઆંગણે વિતરણ અભિયાન શરૂ કરશે. ઝુંબેશનો ઉદ્દેશ્ય એ સુનિશ્ચિત કરવાનો છે કે તમામ ખેડૂતો તેમની નીતિઓ, જમીનના રેકોર્ડ, દાવાની પ્રક્રિયા અને PMFBY હેઠળ ફરિયાદ નિવારણ અંગેની તમામ માહિતીથી સારી રીતે વાકેફ અને સજ્જ છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીના અગ્ર સચિવે વાયુ પ્રદૂષણને નિયંત્રણમાં લેવા માટેના પગલાંઓની સમીક્ષા કરી
મુખ્ય સચિવોએ પરિસ્થિતિમાં સુધારો લાવવા માટે કરાયેલા પ્રયાસો અંગે પ્રધાનમંત્રી કાર્યાલયને માહિતી આપી
પ્રધાનમંત્રીના અગ્ર સચિવ ડૉ. પી. કે. મિશ્રાએ વાયુ પ્રદૂષણને નિયંત્રણમાં લેવા માટે પંજાબ, હરિયાણા અને દિલ્હી રાજ્ય દ્વારા લેવામાં આવેલા પગલાંઓની ફરી સમીક્ષા કરી હતી. ડૉ. મિશ્રાએ છેલ્લા 24 કલાકમાં આ રાજ્યોમાં આગ લાગવાના નવા કિસ્સાઓ અને ઠુંઠા બાળવાની સ્થિતિ અંગે લેવાયેલા વધારાના પગલાંઓની વિગતો માંગી હતી.
પંજાબના મુખ્ય સચિવે જણાવ્યું હતું કે, જ્યાં હોટસ્પોટ્સ ઓળખવામાં આવ્યા છે તેવા વિવિધ જિલ્લાઓના નાયબ કમિશનરો સાથે મળીને તેઓ વ્યક્તિગત રીતે પરિસ્થિતિ પર દેખરેખ રાખી રહ્યા છે. તેમણે ઉમેર્યું હતું કે, વાયુ  અધિનિયમ, 1981નું ઉલ્લંઘન કરનારાઓ વિરુદ્ધ એફઆઇઆર નોંધવામાં આવી રહી છે. આ કાયદાનું ઉલ્લંઘન કરવાની ઘટનાઓમાં રાજ્ય સરકાર જરૂરી દંડ કરીને આકરા પગલાં લઇ રહી છે.
હરિયાણાના મુખ્ય સચિવે જણાવ્યું હતું કે, રાજ્યમાં ઠુંઠા બાળવાના કિસ્સાઓ વહેલામાં વહેલી તકે ઘટાડવા માટે મુખ્યમંત્રીએ તમામ સંબંધિત અધિકારીઓને નિર્દેશો આપ્યા છે. તેમણે એવો પણ ઉલ્લેખ કર્યો હતો કે, વાયુ પ્રદૂષણને નિયંત્રણમાં લેવા માટે વિવિધ ટીમો અવિરત ફિલ્ડમાં કામ કરી હતી.
દિલ્હીના મુખ્ય સચિવે જણાવ્યું હતું કે, ફુવારાથી પાણીનો છંટકાવ વધારવામાં આવ્યો છે અને જ્યાં પરિસ્થિતિ સુધારવાની ખાસ જરૂર છે તેવા હોટસ્પોટ અને કોરીડોર ઓળખી કાઢવામાં આવ્યા છે. શહેરમાં ખુલ્લામાં કચરો ફેંકવાનું બંધ કરી દેવામાં આવ્યું છે અને આ માપદંડોનું ઉલ્લંઘન કરનારાઓને મહત્તમ દંડ ફટકારવામાં આવે છે.
ભારતીય હવામાન વિભાગે સૂચવ્યું હતું કે, આગામી થોડા દિવસોમાં હવામાનની સ્થિતિ અનુકૂળ થવાની શક્યતા છે.
પ્રધાનમંત્રીના અગ્ર સચિવે જરૂરિયાત અનુસાર આગોતરા પ્રભાવી પગલાંઓ લેવા પર ખાસ ભાર મૂક્યો હતો. તેમણે જણાવ્યું હતું કે, તાકીદે કામગીરી કરવા માટે એક ચોક્કસ તંત્રપ્રણાલી સ્થાપિત કરવાની જરૂર છે.
વાયુ પ્રદૂષણને નિયંત્રણમાં લેવા માટે તમામ સંબંધિત લોકો દ્વારા કરાયેલા પ્રયાસોની તેમણે પ્રશંસા કરી હતી અને જણાવ્યું હતું કે, ટૂંકાગાળાના પગલાંઓ લીધા પછી, કાયમી અને લાંબાગાળાના ઉકેલ માટે એક ખાસ પ્રણાલી સ્થાપિત કરવામાં આવશે.
આ બેઠકમાં પ્રધાનમંત્રીના અગ્ર સલાહકાર શ્રી પી. કે. સિંહા, કેબિનેટ સચિવ, પર્યાવરણ, વન અને આબોહવા પરિવર્તન સચિવ, કૃષિ સચિવ, કેન્દ્રિય પ્રદૂષણ નિયંત્રણ બોર્ડના ચેરમેન, ભારતીય હવામાન વિભાગના મહાનિદેશક, પંજાબ, હરિયાણા અને દિલ્હીના મુખ્ય સચિવો અને અન્ય વરિષ્ઠ અધિકારીઓએ ભાગ લીધો હતો.
DK/NP/DS/GP/RP
(Visitor Counter : 195
પ્રધાનમંત્રીનું કાર્યાલય
પ્રધાનમંત્રી શ્રી 25મી ઓગસ્ટે તમામ રાજ્યો અને કેન્દ્રશાસિત પ્રદેશોના શ્રમ મંત્રીઓની રાષ્ટ્રીય શ્રમ પરિષદને સંબોધન કરશે
આંધ્રપ્રદેશના તિરુપતિ ખાતે બે દિવસીય કોન્ફરન્સનું આયોજન કરવામાં આવ્યું
કોન્ફરન્સ શ્રમ મુદ્દાઓ અને કામદારોના કલ્યાણ સંબંધિત બાબતો પર કેન્દ્ર અને રાજ્ય સરકારો વચ્ચે તાલમેલ બનાવવામાં મદદ કરશે
પ્રધાનમંત્રી શ્રી નરેન્દ્ર મોદી 25મી ઓગસ્ટ, 2022ના રોજ સાંજે 4:30 વાગ્યે વીડિયો કોન્ફરન્સિંગ દ્વારા તમામ રાજ્યો અને કેન્દ્રશાસિત પ્રદેશોના શ્રમ મંત્રીઓની રાષ્ટ્રીય પરિષદને સંબોધન કરશે. કેન્દ્રીય શ્રમ અને રોજગાર મંત્રાલય દ્વારા 25-26 ઓગસ્ટ, 2022ના રોજ તિરુપતિ, આંધ્રપ્રદેશ ખાતે બે દિવસીય કોન્ફરન્સનું આયોજન કરવામાં આવ્યું છે.
કોન્ફરન્સ સહકારી સંઘવાદની ભાવનાથી વિવિધ મહત્વપૂર્ણ શ્રમ સંબંધિત મુદ્દાઓ પર ચર્ચા કરવા માટે બોલાવવામાં આવી રહી છે. તે કેન્દ્ર અને રાજ્ય સરકારો વચ્ચે વધુ સારી નીતિઓ ઘડવા અને કામદારોના કલ્યાણ માટેની યોજનાઓના અસરકારક અમલીકરણને સુનિશ્ચિત કરવામાં વધુ તાલમેલ બનાવવામાં મદદ કરશે.
કોન્ફરન્સમાં સામાજિક સુરક્ષાને સાર્વત્રિક બનાવવા માટે ઓન-બોર્ડિંગ સામાજિક સુરક્ષા યોજનાઓ માટે ઈ-શ્રમ પોર્ટલને એકીકૃત કરવા પર ચાર વિષયોનું સત્ર હશે; જેમાં રાજ્ય સરકારો દ્વારા સંચાલિત ESI હોસ્પિટલો દ્વારા તબીબી સંભાળમાં સુધારો કરવા અને PMJAY સાથે એકીકરણ માટે સ્વાસ્થ્ય સે સમૃદ્ધિ; ચાર શ્રમ સંહિતા હેઠળ નિયમો અને તેમના અમલીકરણ માટેની પદ્ધતિઓની રચના; વિઝન શ્રમેવ જયતે @ 2047, કામની ન્યાયી અને સમાન શરતો પર ધ્યાન કેન્દ્રીત કરીને, તમામ કામદારોને સામાજિક સુરક્ષા, ગીગ અને પ્લેટફોર્મ કામદારો સહિત, કામ પર લિંગ સમાનતા સહિતના અન્ય મુદ્દાઓ સામેલ હશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિદ્યુત મંત્રાલય
એસજેવીએન પીએમ કેર ભંડોળમાં 5 કરોડ રૂપિયાનું યોગદાન આપશે
ઊર્જા મંત્રાલય, ભારત સરકારના વહીવટી નિયંત્રણ હેઠળના એક મીની રત્ન અને શીડ્યુલ – એ સીપીએસઈ, એસજેવીએન દ્વારાકોવિડ-19 રોગચાળાની અસર સામે લડવા માટેના રાહત કાર્યો માટે પ્રધાનમંત્રી રાહત ભંડોળમાં 5 કરોડ રૂપિયાનું દાન આપવાનો નિર્ણય લેવામાં આવ્યો છે. સૌથી વધુ ચેપી રોગ કોવિડ-19 એ સમગ્ર વિશ્વને પોતાના ભરડામાં લીધું છે. આ રોગના વિસ્ફોટના કારણે દરરોજ નોંધપાત્ર સંખ્યામાં લોકો આ રોગથી અસરગ્રસ્ત બની રહ્યા છે. ભારતમાં, દર્દીઓની સંખ્યામાં થઇ રહેલા વધારાની સાથે આ રોગચાળો આરોગ્ય અને આર્થિક ક્ષેત્રમાં અનેક પડકારો ઉભા કરી રહ્યો છે.
એસજેવીએનના ચેરમેન અને મેનેજીંગ ડાયરેક્ટર શ્રી નંદલાલ શર્માએ માહિતી આપતા જણાવ્યું હતું કે એક જવાબદારી કોર્પોરેટ નાગરિક તરીકે અને કોવિડ-19 વિરુદ્ધની આ લડાઈની ગંભીરતાને સમજીને એસજેવીએન દ્વારા પીએમ કેર ભંડોળમાં 5,૦૦,000/-  રૂપિયાની રકમ દાનમાં આપવાનું નક્કી કરવામાં આવ્યું છે.
દેશના પ્રધાનમંત્રી દ્વારા ‘આકસ્મિક પરિસ્થિતિ ભંડોળમાં પ્રધાનમંત્રીની નાગરિકોને સહાય અને રાહત  નામે એક ચેરીટેબલ ટ્રસ્ટની સ્થાપના કરવામાં આવી છે. આ ભંડોળ કોઇપણ પ્રકારના અકસ્માત અથવા તણાવની સ્થિતિ જેવી કે હાલમાં કોવિડ-19 રોગચાળો છે, તેની સામે લડવા માટેના એકમાત્ર પ્રાથમિક ઉદ્દેશ્ય સાથે રાષ્ટ્રને સમર્પિત ભંડોળ તરીકે કામ કરશે અને અસરગ્રસ્તોને સહાયતા પૂરી પાડશે.
શ્રી શર્માએ વધુ માહિતી આપતા જણાવ્યું હતું કે એસજેવીએન દેશ અથવા દેશના લોકોને અસર કરતા કોઇપણ મુદ્દાને ઉકેલવા માટે સમાજ અને સરકારની સહાયતા કરવા માટે હંમેશા આગળની હરોળમાં ઉભું રહ્યું છે. કોવિડ-19ના પ્રસાર સામે લડવા માટે એસજેવીએન દવાખાનાઓ દ્વારા વેન્ટીલેટર્સ ખરીદવા માટે, ફેસ માસ્ક, હાથના મોજા વગેરે જેવા અંગત સુરક્ષાત્મક સાધનો વહેંચવા, તેના પ્રોજેક્ટ દવાખાનાઓમાં ક્વોરન્ટાઇન એકમો ઉભા કરવા માટે અને જરૂરિયાતમંદ લોકોને ભોજન અને અન્યજરૂરી સામગ્રી વહેંચવા માટે ત્રણ કરોડ રૂપિયાની રકમ આપવાની પ્રતિબદ્ધતા પહેલેથી જ વ્યક્ત કરી ચૂકી છે. એસજેવીએનના કર્મચારીઓએ કોરોના પડકારને પહોંચી વળવા માટે પોતાના પગારમાંથી 32 લાખ રૂપિયાની રકમનું યોગદાન પણ આપ્યું છે.
GP/RP
(Visitor Counter : 106
વિજ્ઞાન અને ટેકનોલોજી મંત્રાલય
ડિપાર્ટમેન્ટ ઓફ બાયોટેકનોલોજીના ઈન્સ્ટિટેયુટને આઈસીએમઆરની મંજૂરી
ફરિદાબાદ પ્રદેશમાં બાયોટેકનોલોજી વિભાગના ટ્રાન્સલેશનલ હેલ્થ સાયન્સ એન્ડ ટેકનોલોજીને કોરોનાવાયરસ ટેસ્ટીંગ એકમ તરીકે આઈસીએમઆરની માન્યતા
બાયોટેકનોલોજી વિભાગની ફરિદાબાદ સ્થિત ટ્રાન્સલેશનલ હેલ્થ સાયન્સ એન્ડ ટેકનોલોજી ઈન્સ્ટિટ્યુટ ની બાયોએસે લોબોરેટરી હવે એસિક  મેડિકલ કોલેજ અને હૉસ્પિટલ, ફરિદાબાદને કોરોનાવાયરસના ટેસ્ટીંગની સુવિધા પૂરી પાડશે. તે ફરિદાબાદ વિસ્તારની પ્રથમ અને એક માત્ર કોરોનાવાયરસ ટેસ્ટીંગ સુવિધા બનશે.
બંને સંસ્થાઓ વચ્ચે હસ્તાક્ષર કરાયેલા સમજૂતિના કરાર મુજબ પણ બાયોએસે લેબોરેટરીને એસિક હૉસ્પિટલ ખાતે કોરોનાવાયરસની તપાસ માટે માનવ બળને તાલિમ આપશે અને ક્ષમતા નિર્માણ કરશે.
ટ્રાન્સલેશનલ હેલ્થ સાયન્સ એન્ડ ટેકનોલોજી ઈન્સ્ટિટ્યુટને ભારત સરકારના વિજ્ઞાન અને ટેકનોલોજી વિભાગ તરફથી ભંડોળ પૂરૂ પાડવામાં આવશે. એસિક મેડિકલ કોલેજ અને હૉસ્પિટલ, ફરિદાબાદ એ કેન્દ્ર સરકારના શ્રમ અને રોજગાર વિભાગ હેઠળ કામ કરતી ટોચની તબીબી સંસ્થા છે.
ડીબીટી-ટીએચએસટીની બાયોમાસ લેબોરેટરીની સ્થાપના ડીબીટીના ભંડોળ મારફતે ટ્રાન્સલેશનલ હેલ્થ સાયન્સ એન્ડ ટેકનોલોજી ઈન્સ્ટિટ્યુટના સંશોધન પ્રોગ્રામ માટે કરવામાં આવી હતી. તેની સ્થાપના વેક્સીનેશન  અને બાયોલોજીકલ્સના ક્લિનિકલ ડેવલપમેન્ટ માટે કરવામાં આવી હતી. તે ગુડ ક્લિનિકલ લેબોરેટરી પ્રેકટીસનાં વૈશ્વિક ધોરણો હાંસલ કરવાનો ઈરાદો ધરાવે છે અને તે વેક્સીનના ડેવલપમેન્ટ અને ટેસ્ટીંગ માટે નેશનલ એક્રેડિશન બોર્ડ બોર્ડ ફોર ટેસ્ટીંગ એન્ડ કેલિબરેશન લેબોરેટરી ની માન્યતા મેળવવા માટે અરજી કરશે.
ઇન્ડિયન કાઉન્સિલ ઑફ મેડિકલ રિસર્ચ મારફતે વિસ્તરણ યોજના હાથ ધરવામાં આવી છે, જેમાં આઈસીએમઆર હેઠળ કામ કરતી ન હોય તેવી સરકારી લેબોરેટરીમાં ટેસ્ટીંગની સુવિધા શરૂ કરવામાં આવે તે હેતુથી આ સમજૂતિ કરાર પર હસ્તાક્ષર કરવામાં આવ્યા હતા. આમાં ડિપાર્ટમેન્ટ ઑફ બાયોટેકનોલોજીની લેબોરેટરીઝ, કાઉન્સિલ ઑફ સાયન્ટીફિક એન્ડ ઈન્ડસ્ટ્રિયલ રીસર્ચ, ડિફેન્સ રિસર્ચ એન્ડ ડેવલપમેન્ટ ઓર્ગેનાઈઝેશન તથા સરકારી ભંડોળથી ચાલતી તબીબી કોલેજોને ટેસ્ટીંગની સુવિધાથી આવરી લેવાની કામગીરી શરૂ કરવામાં આવી છે.
વધુ માહિતી માટે સંપર્ક કરો ડૉ. સિઉલી મિત્રા, 
GP/RP(Visitor Counter : 125
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 195.19 કરોડને પાર
12-14 વર્ષની વય જૂથ માટે 3 .51 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 47,995
છેલ્લા 24 કલાકમાં 8,084 દૈનિક નવા કેસ નોંધાયા
સાજા થવાનો દર હાલમાં 98.68%
સાપ્તાહિક પોઝિટિવિટી દર 2.21%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 195.19 Cr  ને વટાવી ગયું છે. આ 2,50,56,366 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.51 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,07,764
|
|
બીજો ડોઝ
|
|
1,00,50,209
|
|
સાવચેતી ડોઝ
|
|
54,11,036
|
|
FLWs
|
|
પ્રથમ ડોઝ
|
|
1,84,20,731
|
|
બીજો ડોઝ
|
|
1,76,01,591
|
|
સાવચેતી ડોઝ
|
|
92,14,027
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,51,48,286
|
|
બીજો ડોઝ
|
|
1,94,72,762
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,98,65,545
|
|
બીજો ડોઝ
|
|
4,70,00,805
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,76,46,418
|
|
બીજો ડોઝ
|
|
49,50,53,984
|
|
સાવચેતી ડોઝ
|
|
15,39,266
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,33,44,863
|
|
બીજો ડોઝ
|
|
19,20,24,445
|
|
સાવચેતી ડોઝ
|
|
18,25,095
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,71,67,853
|
|
બીજો ડોઝ
|
|
11,98,40,643
|
|
સાવચેતી ડોઝ
|
|
2,09,45,827
|
|
સાવચેતી ડોઝ
|
|
3,89,35,251
|
|
કુલ
|
|
1,95,19,81,150
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 47,995 થયો છે. દેશના કુલ પોઝિટિવ કેસના 0.11% સક્રિય કેસ છે.
પરિણામે, ભારતનો રિકવરી રેટ 98.68% છે. છેલ્લા 24 કલાકમાં 4,592 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,26,57,335 છે.
છેલ્લા 24 કલાકમાં 8,084 નવા કેસ નોંધાયા છે.
છેલ્લા 24 કલાકમાં કુલ 2,49,418 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 85.51 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 2.21% છે અને દૈનિક સકારાત્મકતા દર 3.24% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 139
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 133.88 કરોડ લોકોને રસી આપવામાં આવી
ભારતમાં સક્રિય કેસનું ભારણ 88,993 થયું, 563 દિવસમાં સૌથી ઓછું
સક્રિય કેસ કુલ કેસનાં 1% કરતા ઓછા છે, હાલમાં 0.26% છે, માર્ચ 2020 પછી સૌથી ઓછા
સાજા થવાનો દર હાલમાં 98.37% નોંધાયો, માર્ચ 2020થી સૌથી વધુ
છેલ્લા 24 કલાકમાં 7,995 દર્દીઓ સાજા થયા, કુલ વધીને 3,41,38,763 દર્દીઓ સાજા થયા
છેલ્લા 24 કલાકમાં ભારતમાં 5,784 નવા કેસ નોંધાયા, 571 દિવસમાં સૌથી ઓછા
દૈનિક પોઝિટિવીટી દર 0.58% પહોંચ્યો, છેલ્લા 71 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 30 દિવસથી 1% કરતા ઓછો થઈ ગયો છે, હાલમાં 0.68% છે
કુલ 65.76 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 149
પ્રધાનમંત્રીનું કાર્યાલય
પ્રધાનમંત્રીએ જન્માષ્ટમીના પર્વ પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ જન્માષ્ટમીના પર્વ પર લોકોને શુભેચ્છા પાઠવી હતી.
પ્રધાનમંત્રીએ કહ્યું હતું કે, “શ્રી કૃષ્ણ જન્માષ્ટમીના પાવન પર્વની તમામ દેશવાસીઓને ખૂબ-ખૂબ શુભકામનાઓ. જન્માષ્ટમી પર શુભેચ્છાઓ.”
(Visitor Counter : 85
પ્રધાનમંત્રીનું કાર્યાલય
પ્રધાનમંત્રીએ આશા પારેખજીને દાદાસાહેબ ફાળકે પુરસ્કાર એનાયત થવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ આશા પારેખજીને દાદાસાહેબ ફાળકે પુરસ્કાર એનાયત થવા બદલ અભિનંદન પાઠવ્યા છે.
ભારતના રાષ્ટ્રપતિ શ્રીમતી દ્રૌપદી મુર્મુના ટ્વીટના જવાબમાં પ્રધાનમંત્રીએ ટ્વીટ કર્યું:
“આશા પારેખજી એક ઉત્કૃષ્ટ ફિલ્મ વ્યક્તિત્વ છે. તેણીની લાંબી કારકિર્દીમાં, તેણીએ બતાવ્યું છે કે વર્સેટિલિટી શું છે. દાદાસાહેબ ફાળકે પુરસ્કાર એનાયત થવા બદલ હું તેમને અભિનંદન આપું છું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
જાફના કલ્ચરલ સેન્ટર એ ભારત અને શ્રીલંકા વચ્ચેના ઘનિષ્ઠ સાંસ્કૃતિક સહયોગને દર્શાવતી એક મહત્વપૂર્ણ પહેલ છે: પીએમ
પ્રધાનમંત્રી શ્રી નરેન્દ્ર મોદીએ આજે ધ જાફના કલ્ચરલ સેન્ટરના સમર્પણને એક મહત્વપૂર્ણ પહેલ ગણાવી છે અને આ પ્રસંગે રાષ્ટ્રપતિ રાનિલ વિક્રમસિંઘેની હાજરીને સ્વીકારી છે. પ્રધાનમંત્રી શ્રીએ 2015માં કેન્દ્રનો શિલાન્યાસ કર્યો હતો અને તે વિશેષ મુલાકાતની કેટલીક તસવીરો શેર કરી હતી.
પ્રધાનમંત્રી શ્રીએ ટ્વીટ કર્યું:
"જાફના કલ્ચરલ સેન્ટર એ ભારત અને શ્રીલંકા વચ્ચેના ઘનિષ્ઠ સાંસ્કૃતિક સહયોગને દર્શાવતી એક મહત્વપૂર્ણ પહેલ છે. તેનાથી ઘણા લોકોને ફાયદો થશે. રાષ્ટ્રપતિ રાનિલ વિક્રમસિંઘેની આગવી હાજરીએ કાર્યક્રમને વધુ વિશેષ બનાવ્યો.
હું 2015માં જાફનાની મારી ખાસ મુલાકાતને ક્યારેય ભૂલીશ નહીં, જ્યાં મને જાફના કલ્ચરલ સેન્ટરનો શિલાન્યાસ કરવાની તક મળી. તે મુલાકાતની કેટલીક ઝલક અહીં છે.
YP/GP/JD
(
પ્રધાનમંત્રીનું કાર્યાલય
પ્રધાનમંત્રી કાલે રાષ્ટ્રીય તબીબ દિવસ નિમિત્તે તબીબોને સંબોધન કરશે
પ્રધાનમંત્રી શ્રી નરેન્દ્ર મોદી 1 જુલાઈ, 2021ના રોજ બપોરે 3 વાગ્યે રાષ્ટ્રીય તબીબ દિવસ નિમિત્તે તબીબોને સંબોધન કરશે.
પ્રધાનમંત્રીએ એક ટ્વીટમાં કહ્યું, “ભારતને કોવિડ-19 સામેની લડાઈમાં તબીબોનાં અથાક પ્રયાસો માટે ગૌરવ છે. 1 જુલાઈનો દિવસ રાષ્ટ્રીય તબીબ દિવસ તરીકે મનાવાય છે. આવતીકાલે બપોરે 3 વાગ્યે તબીબ સમુદાયને @IMAIndiaOrg દ્વારા આયોજિત એક કાર્યક્રમમાં સંબોધિત કરીશ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માર્ગ પરિવહન અને રાજમાર્ગ મંત્રાલય
માર્ગ અકસ્માતોને રોકવા માટે નિવારક પગલાં
મંત્રાલયે તારીખ 28.10.2015ના પરિપત્ર નં. RW/NH15017/109/2015-P&M  અંતર્ગત બ્લેકસ્પોટની ઓળખ માટે પ્રોટોકોલ વ્યાખ્યાયિત કર્યો છે.
આ પરિપત્ર મુજબ, રોડ એક્સિડન્ટ બ્લેક-સ્પોટ એ લગભગ 500 મીટર લંબાઇના રાષ્ટ્રીય ધોરીમાર્ગનો પટ છે જેમાં છેલ્લા 3 કેલેન્ડર વર્ષો દરમિયાન 5 માર્ગ અકસ્માતો  થયા હતા અથવા છેલ્લા 3 કેલેન્ડર વર્ષો દરમિયાન 10 જાનહાનિ  થઈ છે. રાજ્ય સરકારોના પોલીસ વિભાગો દ્વારા એકત્રિત કરાયેલા અને આ મંત્રાલયની ટ્રાન્સપોર્ટ રિસર્ચ વિંગ  દ્વારા સંકલિત કરાયેલા માર્ગ અકસ્માતના ડેટાના આધારે, બ્લેકસ્પોટ્સને તાત્કાલિક ટૂંકા ગાળાના પગલાં ઘટાડવા માટે અને કાયમી સુધારણા માટે લાંબા ગાળાના પગલાં લેવા માટે ઓળખવામાં આવે છે.
રાજ્ય PWDની NHAI, NHIDCL અને NH પાંખો અમલીકરણ એજન્સીઓ દ્વારા ડીપીઆર કન્સલ્ટન્ટ, ઓથોરિટી એન્જિનિયર અને સ્વતંત્ર ઈજનેર વિરુદ્ધ નબળી પ્રોજેક્ટ તૈયારી અને કન્સલ્ટન્સી ફર્મ સાથેના કરારની જોગવાઈઓ અનુસાર દેખરેખના અભાવ માટે કાર્યવાહી કરવામાં આવે છે. અવરોધક કાર્યવાહીમાં ટીમ લીડર/મુખ્ય કર્મચારીઓની બદલી, દંડ લાદવો અને ચોક્કસ સમયગાળા માટે પેઢી/મુખ્ય કર્મચારીઓને પ્રતિબંધિત કરવાનો સમાવેશ થાય છે.
આ માહિતી કેન્દ્રીય માર્ગ પરિવહન અને રાજમાર્ગ મંત્રી શ્રી નીતિન ગડકરીએ રાજ્યસભામાં એક લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 157
પ્રધાનમંત્રીનું કાર્યાલય
પ્રધાનમંત્રીએ પોષણ પખવાડાની સફળતા પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ આજથી શરૂ થતા વાર્ષિક પોષણ પખવાડામાં શ્રી અન્ન  પર ધ્યાન કેન્દ્રીત કરવા બદલ ખુશી વ્યક્ત કરી છે.
કેન્દ્રીય મંત્રી શ્રીમતી સ્મૃતિ ઝેડ ઈરાનીના ટ્વીટના જવાબમાં પ્રધાનમંત્રીએ ટ્વીટ કર્યું.
"પોષણ પખવાડા યોગ્ય પોષણ અને કુપોષણના જોખમને દૂર કરવા અંગે જાગૃતિ ફેલાવવામાં મદદ કરે. શ્રી અન્ન  પર ધ્યાન કેન્દ્રીત કરીને આનંદ થયો, જે સ્વસ્થ જીવનને આગળ વધારવામાં મોટી ભૂમિકા ભજવી શકે છે."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે કોન્ફરન્સ ઑફ પાર્ટીઝ  24, કાતોવિસે, પોલેન્ડ  માટે ભારતનાં દ્રષ્ટિકોણ વિશે કાર્યોત્તર મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે 2-15 ડિસેમ્બર, 2018 સુધી કાતોવિસે, પોલેન્ડમાં આયોજિત યુનાઇટેડ નેશન્સ ફ્રેમવર્ક કન્વેન્શન ઓન ક્લાઇમેટ ચેન્જ  વિશે 24મી કોન્ફરન્સ ઑફ પાર્ટીઝ  દરમિયાન ભારતનાં દ્રષ્ટિકોણ વિશે વાતચીત કરવા માટે કાર્યોત્તર મંજૂરી પ્રદાન કરી છે.
પર્યાવરણ, વન અને આબોહવામાં પરિવર્તન મંત્રી ડૉ. હર્ષવર્ધને પ્રતિનિધિમંડળનું નેતૃત્વ કર્યું હતું. આ બેઠકમાં વર્ષ 2020 પછીનાં સમયગાળા દરમિયાન પેરિસ સમજૂતીને લાગુ કરવા માટે સૂચનોને અંતિમ સ્વરૂપ આપવા વિશે ધ્યાન કેન્દ્રિત કરવામાં આવ્યું હતું. ભારતનો દ્રષ્ટિકોણ યુએનએફસીસીસીનાં સિદ્ધાંતો અને જોગવાઈઓને અનુરૂપ હતો. એમાં ઇક્વિટી અને સામાન્ય, પણ વિભેદિત જવાબદારીઓ અને સંબંધિત ક્ષમતાનાં સિદ્ધાંતો  પર વિશેષ ધ્યાન કેન્દ્રિત કરવામાં આવ્યું હતું.
ભારતે પેરિસ સમજૂતી વિશે પોતાની કટિબદ્ધતાનું પુનરાવર્તન કર્યું છે અને સામૂહિક સ્વરૂપે પેરિસ સમજૂતી લાગુ કરવા માટે પોતાનાં વચનોને સામેલ કરીને સીઓપી-24 દરમિયાન પોતાનાં નેતૃત્વ વિશે પ્રકાશ પાડ્યો હતો. પર્યાવરણ સુરક્ષા વિશે પોતાનાં પરંપરાગત વલણને અનુરૂપ ભારત સરકારે પ્રધાનમંત્રી શ્રી નરેન્દ્ર મોદીનાં નેતૃત્વમાં આબોહવામાં પરિવર્તનની ચિંતાઓ દૂર કરવા માટે અનેક પગલાં ઉઠાવવામાં આવ્યાં છે. આ પ્રયાસ આબોહવામાં પરિવર્તનની કાર્યવાહીની દિશામાં ભારતની કટિબદ્ધતાને દર્શાવે છે. સૌર ઊર્જામાંથી પ્રાપ્ત 24 ગીગાવોટ વીજળીની ક્ષમતાસહિત 74 ગીગાવોટ સ્થાપિત નવીનીકરણ ઊર્જા ક્ષમતાને અર્જિત કરવા માટે નવીનીકરણ ઊર્જાને વેગ પ્રદાન કરવામાં આવ્યો છે. એનાથી આંતરરાષ્ટ્રીય સૌર સમજૂતી, ઊર્જાદક્ષતાનાં પ્રયાસો જેવા ઉદાહરણોનાં માધ્યમથી એને સૌર ઊર્જા ક્ષમતા વધારવાનાં પોતાનાં ઉદ્દેશ સાથે વિશ્વમાં ટોચનું સ્થાન પ્રાપ્ત થયું છે.
આ સુનિશ્ચિત કરવું મહત્ત્વપૂર્ણ છે કે, વિકાસશીલ દેશોની કાર્યવાહીને નાણાકીય, ક્ષમતા નિર્માણ અને વિકસિત દેશોનાં ટેકનિકલ સમર્થન સહિત સતત અને પર્યાપ્ત સાધનોથી મદદ મળી છે. વિકાસશીલ દેશોને સમજૂતી કરવાનાં સાધન ઉપલબ્ધ કરાવવા અને વિકસિત દેશોને આબોહવા માટે નાણાકીય સહાયનાં નિર્ધારિત સ્તરો વિશે સ્પષ્ટતા મેળવવા માટે વિસ્તૃત જાણકારી ઉપલબ્ધ કરાવવા માટે વિકસિત દેશોની બાધ્યતાને અપનાવવા માટે માર્ગદર્શન જ સંચાલિત કરે છે. તમામ પક્ષ અમેરિકાનાં 100 અબજ ડોલરથી વર્ષ 2020 પછીનાં નવા સામૂહિક નાણાકીય લક્ષ્યાંકને સ્થાપિત કરવા માટે કામગીરી શરૂ કરવા સંમત હતાં.
સંપૂર્ણપણે જોઈએ તો ભારતનાં લાંબા ગાળાનાં હિતોની સુરક્ષા કરવામાં આવી છે. ભારતે જીએસટી પ્રક્રિયાનાં ઉત્પાદનમાં ઇક્વિટી પર સમજી વિચારીને જરૂરિયાતનાં સંબંધમાં ગ્લોબલ સ્ટોકટેક  નિર્ણય વિશે અમેરિકાની શંકાને વ્યક્ત કરી છે. આ ગરીબો અને સીમાંત લોકોની નબળાઈઓ, સમસ્યાઓ અને પડકારોનું સમાધાન કરવાનાં ઉદ્દેશને સુનિશ્ચિત કરવા માટે પેરિસ સમજૂતીનાં આદેશ અનુસાર જીએસટી પ્રક્રિયાનો એક મહત્વપૂર્ણ ભાગ છે.
RP
(Visitor Counter : 179
આદિવાસી બાબતોનું મંત્રાલય
સરકારે કોરોના વાયરસ મહામારીથી ઉભા થયેલા સંજોગો વચ્ચે 49 ગૌણ વન્ય પેદાશોના લઘુત્તમ ટેકાના ભાવ  વધાર્યા
ટ્રાયબલ કો-ઓપરેટિવ માર્કેટીંગ ડેવલપમેન્ટ ફેડરેશન ઓફ ઈન્ડીયા  રાજ્યોમાં વધારેલા લઘુત્તમ ટેકાના ભાવના અમલીકરણનુ મોનિટરીંગ કરશે
આજીવિકા માટે વન્ય પેદાશો એકત્ર કરતા આદિવાસીઓ માટે સરકારે 49 ગૌણ વન્ય પેદાશોના લઘુત્તમ ટેકાના ભાવ  માં વધારો જાહેર કર્યો છે. આદિવાસી બાબતોના મંત્રાલયે જારી કરેલા એક આદેશમાં જણાવવામાં આવ્યું છે કે ગૌણ વન્ય પેદાશના લઘુત્તમ ટેકાના ભાવ ભારત સરકારના આદિવાસી બાબતોના મંત્રાલય હેઠળ રચવામાં આવેલા પ્રાઈસીંગ સેલ દ્વારા દર ત્રણ વર્ષે એક વાર વધારવામાં આવે છે. આદેશમાં વધુમાં જણાવવામાં આવ્યુ છે કે આમ છતાં, કોરોના વાયરસ મહામારીના કારણે ગૌણ વન્ય પેદાશો એકત્ર કરનાર માટે આ પ્રકારની યોજના જાહેર કરવાનુ ખૂબ મહત્વનુ હતું. આ સક્ષમ ઓથોરિટીએ વર્તમાન જોગવાઈઓ હળવી કરવાનો નિર્ણય જાહેર કર્યો છે અને આ યોજના હેઠળ આવરી લેવામાં આવેલી યોજનાની માર્ગરેખાઓમાં ગૌણ વન્ય પેદાશો અંગેના પ્રાઈસીંગ સેલ સાથે યોગ્ય પરામર્શ કરીને લઘુત્તમ ટેકાના ભાવમાં સુધારો કર્યો છે.
ગૌણ વન્ય પેદાશોના ભાવોમાં કરાયેલા વધારા અંગે વધુ વિગત જાણવા માટે કૃપયા અહીંયા ક્લિક કરો
ગૌણ વન્ય પેદાશોની વિવિધ ચીજોના ભાવમાં જે વધારો કરવામાં આવેલો છે તે 16 ટકાથી માંડીને 66 ટકા જેટલો છે.
આ ભાવ વધારાને કારણે ઓછામાં ઓછા 20 રાજ્યોમાં ગૌણ વન્ય પેદાશો કત્ર કરવાની કામગીરી ગતિમાં આવશે તેવી અપેક્ષા રાખવામાં આવે છે.
GP/DS
(Visitor Counter : 153